ሁላችንም ትህትናን የማጣት መጥፎ ጎን ይኖረናል በትዳር ግንኙነት ውስጥ ስንሆን ደግሞ ይህ ችግራችን ወጥቶ ለመታየት ይፈጥናል፡፡ ስኬታማ ትዳርን ለመገንባት በጣም ወሳኝ ከሚባሉ ነገሮች አንዱ ፍጹም አለመሆንን መቀበል ነው፡፡ ሰው በመሆናችን ጥፋት እንሰራለን ፤ትልቁና ዋናው ነገር ግን ለጥፋታችን ይቅርታ ለመጠየቅ ወደ ኋላ አለማለታችን ነው፡፡ ከትዳር አጋርዎ ጋር ባለዎት ግንኙነት የበላይነት የሚስማዎት ወይም ይህ የሚያንፀባርቁ ከሆነ ግንኙነታችሁ በጥሩ ሁኔታ ወደፊት ሊገፋ እንደማይችል ከወዲሁ ይወቁት፡፡ በዚህ ሁኔታ ከራሰዎጋር ትግል ውስጥ ገብተው ከሆነ እስቲ ይህችን ቀላል ልምምድ ይሞክሯት፡- እርሳስ ያንሱና የትዳር አጋርዎ ከእርስዎ በላይ እና ጥሩ አድርጎ ሊሰራቸው ወይም ልትሰራቸው የሚችሉ 3 ነገሮችን ይፃፉ፡፡ ይህ ቀላል ልምምድ ዘላቂ መፍትሄ ሊሰጥዎት ይችላል እና አሁኑኑ ይሞክሩት፡፡ እንደ አስፈላጊነቱም ይደጋግሙት፡፡
